શનિવારે સિડનીનાં બોન્ડી બીચ પર ૧૦૦૦થી વધુ લોકોએ ”સ્ટોપ અદાણી”ની પ્રતિકૃતિ સર્જતી માનવ આકૃતિ બનાવી હતી તેમ એક્ટિવિસ્ટ ગ્રૂપ ૩૫૦નાં ઓર્ગેનાઈઝર બ્લેર પાલેસે જણાવ્યું હતું. રાષ્ટ્રીય સ્તરે યોજાઈ રહેલા આ દેખાવો અને વિરોધ પ્રદર્શનો એવો નિર્દેશ કરે છે કે અડધુ ઓસ્ટ્રેલિયા અદાણીનાં પ્રોજેક્ટનાં વિરોધમાં છે. આ વિરોધ હવે ક્વિન્સલેન્ડની બહાર પહોંચ્યો છે. ૪ અબજ ડોલરનાં પ્રાથમિક રોકાણ દ્વારા હાથ ધરાનાર આ પ્રોજેક્ટ માટે અદાણી ફંડ ઊભું કરી શકશે કે કેમ તે અંગે કેટલાક નિષ્ણાતોએ શંકા જન્માવી છે. કોઈ સ્થાનિક બેન્ક તેને પૈસા આપવા તૈયાર નથી. ઓસ્ટ્રેલિયાએ જ્યારે ગ્લોબલ ર્વોિમગ સંધિ કરી છે ત્યારે વિશ્વની સૌથી મોટી કોલસાની ખાણ માટે ગાંડપણ અને દુરાગ્રહ રાખવામાં આવી રહ્યો છે.